《真仙洞》
宋代·陈藻

洞里清溪可泛舟，入观洞府出高丘。
我聃尸解今还在，黄帝生高有此不。
滴乳解添无数巧，携灯何用不曾幽。
乾坤自大人身小，拳石空中作胜游。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。